Татар яшьләренең лидеры булып Тәбрис Яруллин сайланды

	4-7 август көннәрендә Казанда  Бөтендөнья татар яшьләренең VII форумы уза. Әлеге чарага утызлап чит илдән һәм Россиянең алтмышлап төбәгеннән  егетләр һәм кызлар килгән. Форумда татар яшьләренең яңа лидеры булып Тәбрис Яруллин билгеләнде.	 Бөтендөнья татар конгрессы карамагында үз эшчәнлеген җәелдергән «Бөтендөнья татар яшьләре форумы» иҗтимагый оешмасы үз тирәсенә фикерле яшьләрне туплаган. Татар яшьләре форумы рәисе Тәбрис Яруллин:  “Татарның яшь буыны алдында милли үзаң формалаштыру, халкыбызның телен, мәдәниятен, гореф-гадәтләрен саклау бурычы тора”, – дип белдерде.

Әлеге оешмадагылар, чыннан да, актив эшчәнлек алып баралар. “Мин татарча сөйләшәм”, “Велохәрәкәт”, “Татар-дозор”, “Печән базары һәм Уку паркы”, “Чәк-чәк party”, “Интернет татарча сөйләшә” һ.б. төрле акция, чаралар, фестивальләр оештырыла. Яшьләрдә туган телгә, милли йолаларыбызга  игътибар юнәлтелә, алар киң  пропагандалана. 
	---	
Матбугат.ру

	№ --- | 06.08.2016	


